JMT กำไร Q3/61 โตไม่มีสะดุดชี้ราคาหุ้นอ่อนตัวเป็นโอกาสซื้อเป้า 17 บ.
JMT กำไร Q3/61 โตไม่มีสะดุดชี้ราคาหุ้นอ่อนตัวเป็นโอกาสซื้อเป้า 17 บ.
15 พ.ย. 2561

บล.ทรีนีตี้  ระบุในบทวิเคราะห์วันนี้(15พ.ย.) ว่า บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT กำไรสุทธิไตรมาส3/61 อยู่ที่ 138 ล้านบาท เติบโตต่อเนื่อง 15%เทียบไตรมาสก่อนหน้า และ 40%เทียบช่วงเดียวกันของปีก่อน
รายได้จากการเรียกเก็บหนี้จากลูกหนี้ที่รับซื้อเติบโตได้ดี กระแสเงินสดรับเพิ่มขึ้น รายได้จากการให้บริการติดตามหนี้เติบโตได้ดีเช่นกัน โดยคาดว่าเป็นผลจากอัตราสำเร็จในการทวงหนี้ปรับตัวสูงขึ้น ธุรกิจประกันผลประกอบการลดลงเล็กน้อย
ปี 61 บริษัทตั้งเป้าเงินลงทุนซื้อหนี้ 4.5 พันล้านบาท ซึ่งงวด 9 เดือนใช้ไปแล้วราว 1.84 พันล้านบาทแล้ว และในช่วงปลายปีคาดว่าจะสะสมหนี้เข้ามาได้อีกมาก ให้ราคาเป้าหมายภายหลังการแตกพาร์ที่ 17 บาท อิงวิธี DCF ราคาหุ้นอ่อนตัวลงมากไม่สะท้อนผลการดำเนินงานที่แข็งแกร่ง คงคำแนะนำ “ซื้อ”